تاجیکلر ساقال و حجابدان ایمتینا ائتملیدیرلر.
آخار. آذ خبر وئریر کی، بونو خالقا مراجعتینده تاجیکیستان پرزیدنتی امامعلی رحمان سؤیلهییب. او، حجابین تاجیکلرین عنعنهلرینه اویغون اولمادیغینی بیلدیریب.
رحمان همچینین ساققالین هئچ ده دینی عهدهلیک اولمادیغینی وورغولاییب:
«بیز آللها اورکله ایمان گتیرملیگیک. اؤز دوغرولوغوموزو خاریجی آتریبوتلار واسطهسیله گؤسترمهیه چالیشمامالیییق»، – دئیه او بیلدیریب.
قید ائدک کی، تاجیکیستان اوزون ایللردیر ساققال و حجابلا مباریزه آپاریر. ایسلام رادیکالیزمینین اؤلکهیه تأثیرینین گوجلهنمهیه باشلاماسی دوشنبه اوچون حاضردا اساس تهدیده چئوریلیب. تاجیک پلیسی کئچن ایل عرضینده تکجه بیر ویلایتده ۱۳ مین کیشینین ساققالینی زورلا قیرخدیریب. اوستهلیک، قادینلار اوچون دینی گییملر ساتیلان ۱۶۲ تیجارت مرکزی قاپادیلیب.
azb_Arab azb_Arab azb_Arab azb_Arab azb_Arab